ועדת הכנסת, כנסת 20, פרוטוקול מספר 398, 2018-11-28 10:00

החוק הבאות: א.

החוק הבאות: הצעת הצעת חוק למניעת הסתננות (עבירות ושיפוט) (הוראת שעה) (תיקון מס' 4) (הארכת תוקף), התשע"ט-2018 << הצח >> (מ/1277)

החוק הבאות: נכחו: חברי הוועדה: מכלוף מיקי זוהר – היו"ר ישראל אייכלר רוברט אילטוב דוד ביטן יואב בן צור יואל חסון שולי מועלם-רפאלי איילת נחמיאס ורבין יואב קיש פנינה תמנו חברי הכנסת: יעקב אשר נאוה בוקר ענת ברקו אסנת הילה מארק סאלח סעד נורית קורן עאידה תומא סלימאן ייעוץ משפטי: דן מרזוק מנהל/ת הוועדה: אתי בן יוסף רישום פרלמנטרי: אתי בן-שמחון

מכלוף מיקי זוהר: שלום לכולם, אני מתכבד לפתוח את ועדת הכנסת.

מכלוף מיקי זוהר: סעיף מס' 1 - בקשה להעברת הצעת חוק התקשורת (בזק ושידורים) (תיקון – סינון אתרי הימורים ותכנים המציגים דברי תועבה באינטרנט), מוועדת הכלכלה לוועדת המדע והטכנולוגיה.

יואב בן צור: מי ביקש?

מכלוף מיקי זוהר: אני וחברת הכנסת שולי.

מכלוף מיקי זוהר: רק אני, שולי - לא ראיתי את הבקשה שלה, אז אני הגשתי את הבקשה.

מכלוף מיקי זוהר: שולי, עדיין מתלבטת – מיד אספר לכם.

מכלוף מיקי זוהר: אני אתאר לכם בקצרה, כי אני גם זה שהגשתי את הבקשה, וגם אסביר לכם, ואתם תכריעו.

יואב בן צור: צריכים לשקול בכובד ראש.

מכלוף מיקי זוהר: החוק שאני ביקשתי, שאני מנסה לקדם, יחד עם חברתי, חברת הכנסת שולי מועלם, הוא חוק מאוד מורכב, ויש לו משמעויות מאוד גדולות מבחינת החברה הישראלית.

רוברט אילטוב: אתה יכול להרחיב.

מכלוף מיקי זוהר: ברור, נראה לך שסיימתי, אני רק בפתיח.

מכלוף מיקי זוהר: החוק נועד להגן על ילדים מאתרים פורנוגרפיים.

מכלוף מיקי זוהר: מה משמעות החוק כפי שאני מנסה לקדם אותו?

מכלוף מיקי זוהר: זה אומר כך - שכל אתרי האינטרנט שיש בהם תכנים פורנוגרפיים, יצריכו – אני רוצה שתקשיבו לזה – אני חושב שגם הילדים שלכם חשופים כמו כולנו.

איילת נחמיאס ורבין: אני חושבת שהחוק הוא חוק מעולה.

מכלוף מיקי זוהר: אז תקשיבו עד הסוף.

איילת נחמיאס ורבין: לא, אבל אני לא רוצה שתעביר אותו לוועדה.

מכלוף מיקי זוהר: אני רוצה שתקשיבו עד הסוף.

מכלוף מיקי זוהר: אין בעיה, אני אסביר לכם למה.

איילת נחמיאס ורבין: אנחנו נשמח להצביע בעדו.

מכלוף מיקי זוהר: אז אני רוצה להסביר לכם למה.

יואל חסון: תסביר.

איילת נחמיאס ורבין: אתה אתנו, חבר הכנסת רוברט אילטוב?

מכלוף מיקי זוהר: לא בטוח שאתה איתם, רוברט, אל תהיה בטוח.

רוברט אילטוב: אני עוד לא החלטתי.

מכלוף מיקי זוהר: אני אגיד לך למה, אתה בן-אדם ענייני, וגם לך יש ילדים.

יואל חסון: האיש קשוב.

מכלוף מיקי זוהר: החוק אומר כך, שכל אתר פורנוגרפי שיש בו תכנים פורנוגרפיים, יצריך סיסמה כדי להשתמש באתר הזה או לצרוך את האתר הזה.

מכלוף מיקי זוהר: אגב, זה קורה בטלוויזיה – כשאתה רוצה לצרוך תוכן פורנוגרפי בטלוויזיה, אתה מקיש סיסמה.

יואל חסון: איך אתה יודע?

מכלוף מיקי זוהר: בדקתי, לא ראיתי.

מכלוף מיקי זוהר: כשהייתי נער ראיתי, עכשיו כבר לא.

רוברט אילטוב: כשהיית נער לא היה את זה בטלוויזיה.

מכלוף מיקי זוהר: היה.

מכלוף מיקי זוהר: אבל זה לא משנה.

מכלוף מיקי זוהר: אני רק רוצה לומר כך, שאנשים טענו כנגד החוק הזה שאני אמרתי, טענות חשובות וצודקות.

מכלוף מיקי זוהר: אמרו לי, תשמע, מה עם רשימות שחורות?

מכלוף מיקי זוהר: כל מי שיבקש קוד, הוא יהיה מצב שסימנו אותו כצורך פורנוגרפי.

מכלוף מיקי זוהר: שאלו אותי שאלה נוספת, מה עם חופש של אנשים בגירים לעשות מה שהם רוצים?

מכלוף מיקי זוהר: קיבלתי את ההערה, ואמרתי כך - כל בעלי המנוי יקבלו את הקודים באופן יזום.

מכלוף מיקי זוהר: חברת האינטרנט, תיצור קשר עם בעל המנוי ותיתן לו את הקוד.

מכלוף מיקי זוהר: מה עשינו בעצם בפעולה הזאת?

מכלוף מיקי זוהר: - הגנו על הילדים, כי הם לא בעלי מנוי, כי רק אפשר להיות מנוי מעל לגיל 18, ובעלי המנויים, המבוגרים, יוכלו לעשות מה שהם חושבים.

מכלוף מיקי זוהר: אני לא מאמין שהורה ייתן את הקוד לילד שלו.

מכלוף מיקי זוהר: אמרו לי טענה נוספת, תשמע, הטכנולוגיות היום במדינת ישראל הם כל כך מתקדמות, שכל נער בן 17, 16, שמבין קצת במחשבים, יידע לעקוף את זה ולהיכנס.

מכלוף מיקי זוהר: אמרתי, על הכיפאק, יודע להיכנס שייכנס.

מכלוף מיקי זוהר: אני לא באתי לתקן כרגע את כל העולם.

מכלוף מיקי זוהר: אבל כשילדים בני 8, ו-9 ו-10, נחשפים לפורנו, אחר כך, שאנחנו כחברה מתלוננים על החפצת נשים, על הטרדות מיניות, על יחס בוטה לאשה, שלא נבוא להתלונן כל כך מהר, כי ילדים מגיל 12, 11, כבר מתעצבים בתודעה שלהם איך מתנהגים לאשה – באמצעות תכני פורנו שהם רואים.

מכלוף מיקי זוהר: בקלות, בהקשת המלה "סקס" באינטרנט בגוגל, ולא צריך יותר מזה, הוא מקבל הכול.

מכלוף מיקי זוהר: ולכן, אני אומר, חברים, תקשיבו.

מכלוף מיקי זוהר: אני לא הולך לחסום את מדינת ישראל, ולא רוצה לחסום את מדינת ישראל.

מכלוף מיקי זוהר: כל בגיר יקבל את הקוד, יעשה מה הוא רוצה.

מכלוף מיקי זוהר: לא יהיה רשימות שחורות, לא יהיה שום דבר.

מכלוף מיקי זוהר: אבל ילדים, זה מה שמעניין אותי, ילדים לא יוכלו לראות את זה.

מכלוף מיקי זוהר: סגרנו הכול עם יושב-ראש הוועדה איתן כבל, גם את הנוסח, גם את הרעיון - הכול היה סגור.

מכלוף מיקי זוהר: וכדרך הפוליטיקה הישראלית, התחילו לחצים פוליטיים, לוביסטים על איתן.

מכלוף מיקי זוהר: אני לפחות חוויתי את אותו דבר שהוא חווה.

מכלוף מיקי זוהר: וייאמר לזכותו של איתן, שהרבה מאוד אנשים שהם דווקא בצד הפוליטי שלו מתנגדים לחוק.

מכלוף מיקי זוהר: הוא אמר לא.

מכלוף מיקי זוהר: אני חושב שזה חוק נכון.

איילת נחמיאס ורבין: מי שביקש - - - זה חברות האינטרנט.

מכלוף מיקי זוהר: והתחילו להפעיל עליו לחץ בלתי סביר.

מכלוף מיקי זוהר: כעובדה, הגיע לדיון, באנו להצביע, אומר תשמעו, אני חושב שצריך לעשות משהו אחר.

מכלוף מיקי זוהר: בואו נגרום לכך שההורים יתנו לקבל את החסימה.

מכלוף מיקי זוהר: עוד פעם חוזרים אחורה, ואז אמרו לי, למה אתה לא רוצה שההורים יפנו.

מכלוף מיקי זוהר: חבר'ה, יש את המושג הזה שנקרא טכנו-פוביה, אנשים מפחדים, לא יודעים.

מכלוף מיקי זוהר: רגע, אם אני אחסום את זה, אז אולי גם אני לא יכול להשתמש, כי יש הורים שכן רוצים להשתמש, אז הם לא רוצים שהילדים שלהם השתמשו בפורנו.

איילת נחמיאס ורבין: לא להשתמש, להיחשף.

מכלוף מיקי זוהר: להיחשף, לא משנה.

מכלוף מיקי זוהר: זו סיטואציה בעייתית.

מכלוף מיקי זוהר: אנחנו כמדינה, כמו שעשינו את זה גם בערוצי הטלוויזיה, גם בחנויות, לעזאזל, אנחנו יכולים לאפשר לילד מתחת לגיל 18 להיכנס לחנות סקס ולרכוש מוצרים?

מכלוף מיקי זוהר: – לא, אנחנו אוסרים את זה.

מכלוף מיקי זוהר: אז אם אנחנו אוסרים את כל הדברים הללו, אז באינטרנט צריכים הגנה.

מכלוף מיקי זוהר: אמרו לי עוד טענה – ההגנה תהיה בקושי 60%, 70% מוצלחת - בסדר, אז 60%, 70% מהילדים שלנו יהיו מוגנים, זה גם טוב, לא חשבתי שיהיה מאז אחוז.

מכלוף מיקי זוהר: ולכן, ביקשתי להקים את הוועדה המשותפת הזאת כדי לקדם את החקיקה באופן הזה, כמובן עם ליווי משפטי הולם, שאני אפנה אחר כך ליועץ המשפטי של הכנסת שיצמיד לנו ליווי משפטי הולם.

מכלוף מיקי זוהר: אני באמת חושב, עם כל הכבוד, שצריכים להצביע בעניין הזה, כי צו השעה של החברה הישראלית.

מכלוף מיקי זוהר: זה לא קשור אליי, וזה לא קשור לכלום, זה קשור למדינת ישראל.

מכלוף מיקי זוהר: ולכן, אני רוצה להקריא לכם את שמות החברים שהצעתי בהתאם לסיכום עם יושב-ראש ועדת - - -

יואל חסון: רגע, לא הבנתי אתה מעביר לוועדת המדע?

מכלוף מיקי זוהר: לוועדה משותפת – ועדת כנסת וועדת מדע.

איילת נחמיאס ורבין: למה?

מכלוף מיקי זוהר: אז עניתי למה.

מכלוף מיקי זוהר: חבר'ה, אתם רוצים למען ילדי חוק, תצביעו בעד.

מכלוף מיקי זוהר: אתם לא רוצים חוק, תצביעו נגד.

מכלוף מיקי זוהר: אתם רוצים חוק למען ילדי ישראל, תצביעו בעד.

מכלוף מיקי זוהר: אתם לא רוצים חוק, תצביעו נגד, כי איתן כבל לא עושה חוק.

מכלוף מיקי זוהר: איתן כבל לא עושה את החוק.

איילת נחמיאס ורבין: יש ועדת כלכלה.

מכלוף מיקי זוהר: הוא לא עושה.

מכלוף מיקי זוהר: הוא עושה אותו בנוסח אחר.

איילת נחמיאס ורבין: למה בנוסח אחר?

מכלוף מיקי זוהר: הוא לא רוצה את הנוסח שלנו – כעובדה.

איילת נחמיאס ורבין: רגע, מה זה כעובדה?

מכלוף מיקי זוהר: הוא לא רוצה את הנוסח שלנו.

איילת נחמיאס ורבין: מיקי, אני רוצה להסביר לך משהו.

איילת נחמיאס ורבין: אני חולה, כבר חודש, לא שומעת באוזניים טוב, אז תעשה לי טובה.

איילת נחמיאס ורבין: אני באמת לא שומעת.

איילת נחמיאס ורבין: תסביר לי רגע, באיזה מובן איתן לא רוצה את הנוסח שאתם רוצים?

איילת נחמיאס ורבין: ממתי פעם ראשונה - כאילו זה דבר חדש שבכנסת, נניח, יש אי הסכמה על נוסח, ומנסים להתווכח בוועדה.

איילת נחמיאס ורבין: תסביר לי מה איתן רוצה ומה אתם רוצים.

מכלוף מיקי זוהר: איתן לא רוצה את החוק.

איילת נחמיאס ורבין: לא, זה לא נכון.

מכלוף מיקי זוהר: לא, הוא לא רוצה את החוק בנוסח שהבאנו אותו, הוא רוצה לשנות לו את הנוסח.

מכלוף מיקי זוהר: מה ההבדל?

מכלוף מיקי זוהר: – איתן רוצה להתחיל את זה רק במערכת החינוך, לא בכל האינטרנט באופן כללי, זה הוא אמר פעם אחת.

מכלוף מיקי זוהר: הוא רוצה רק במערכת החינוך שיהיה את המערכת הזאת.

איילת נחמיאס ורבין: אני רוצה שאיתן יבוא להסביר את זה.

יואל חסון: אתה לא ממציא פה את הגלגל.

יואל חסון: יש הרבה פעמים ויכוחים בוועדות, גם בין המציע ליושב-ראש הוועדה, לגבי הנוסח שרוצים להגיע אליו בסוף.

יואל חסון: לא ייתכן שאתה מנצל את מעמדך כיושב-ראש ועדת הכנסת, שאתה במחלוקת עם יושב-ראש הוועדה, ואתה יוצר פה תקדימים, ומכיר ועדות לא קשורות.

יואל חסון: מה קשורה ועדת הכנסת לחוק הזה?

יואל חסון: - מה הקשר - כי אתה רוצה את היושב-ראש לוועדה הזאת.

יואל חסון: אי אפשר לעשות, תסלח לי, מסחארה בוועדות הכנסת.

יואל חסון: אין קשר בין ועדת הכנסת לחוק הזה.

יואל חסון: אין לה את הכלים לחוקק את החוק הזה, היא לא קשורה לזה.

מכלוף מיקי זוהר: אמרתי לך שנעשה את זה ביחד עם ועדת המדע.

יואל חסון: וזה שהכנסת את המדע, כי זה קשור למחשבים, נו באמת.

יואל חסון: עם כל הכבוד, אני לחלוטין מסכים עם הכיוון שלך שצריך במובן מסוים לפקח על הפצת חומרים פורנוגרפיים אל הילדים שלנו, אין כאן שאלה.

יואל חסון: עובדה שהכנסת העבירה את זה, וכנראה גם רוב חברי הכנסת תומכים בעיקרון שאתה מדבר עליו.

יואל חסון: יש כנראה ויכוחים על הדרך, על איך לעשות את זה, השלבים, רגולציות.

מכלוף מיקי זוהר: לא, הוא לא רוצה לחסום נקודה.

יואל חסון: אתה קובע את זה, כי זה לא הולך לכיוון שלך.

מכלוף מיקי זוהר: הוא לא רוצה, כעובדה.

מכלוף מיקי זוהר: הוא אומר, שההורים יפנו.

מכלוף מיקי זוהר: זה לא החוק שלנו, זה בניגוד לחוק שלנו לחלוטין.

יואל חסון: אדוני היושב-ראש, אבל אם החוק הזה היה שייך לחבר כנסת אחר שאינו יושב-ראש ועדת הכנסת, לא היה לו את הסעד הזה בכלל.

יואל חסון: אתה מנצל את תפקידך עכשיו - - -

מכלוף מיקי זוהר: סליחה, הייתי פונה לכל יושב-ראש ועדת כנסת באשר הוא כדי שיאשר לי את העניין הזה.

יואל חסון: אתה מקים ועדת טלאי שלא קשורה.

יואל חסון: מה קשורה ועדת הכנסת?

איילת נחמיאס ורבין: רגע, אחרי שהיו ארבעה דיונים בכלכלה.

יואל חסון: מה קשורה ועדת הכנסת?

יואל חסון: ועוד אומרת איילת וצודקת, שעוד היו גם ארבעה דיונים בוועדת הכלכלה.

יואל חסון: אני אבקש את התייחסות היועץ המשפטי לדברים האלה, אני לא מבין מה הולך כאן.

יואל חסון: אדוני היושב-ראש, אני מבקש התייחסות של היועץ המשפטי של הוועדה.

סאלח סעד: טוב, אני חושב שהצעת החוק – אני מתחבר אליה.

סאלח סעד: אומר לך את האמת, אני מתחבר אליה, והיא הגיונית, כי יש לנו מטרה אחת – שהילדים שלנו לא יהיו חשופים לכל התכנים של הפורנו.

סאלח סעד: אני אומר דבר אחד, אני חושב שזה גם לא בסדר, לא מקצועי, לא אתי שכל יושב-ראש ועדה, כל חבר כנסת, יראה לנכון להעביר דיון מהוועדה הזאת לוועדה שנייה.

סאלח סעד: אין שום קשר להצעת החוק הזו לבין ועדת הכנסת.

סאלח סעד: מכיוון שאתה יושב-ראש הוועדה, אתה יוצר תקדים מסוכן מאוד, זה לא טוב ולא הגיוני.

מכלוף מיקי זוהר: ברור לי.

מכלוף מיקי זוהר: הבנתי את המסר.

מכלוף מיקי זוהר: תודה.

סאלח סעד: מיקי, אתה יוצר תקדים מסוכן מאוד בתוך הכנסת, זה לא נכון ולא הגיוני.

סאלח סעד: אתה יוצר תקדים מסוכן לפרלמנט הישראלי.

מכלוף מיקי זוהר: תודה.

מכלוף מיקי זוהר: מאחר וסדר היום היה להעביר את הדיון מוועדת הכלכלה, לוועדת המדע, ואנחנו מבקשים לעשות ועדה משותפת, לכן אנחנו מכניסים את זה מחדש לסדר היום, זה יידון בפרק זמן לקראת סוף הישיבה.

מכלוף מיקי זוהר: אנחנו מוסיפים סעיף לסדר היום שהוא - קביעת ועדה משותפת, אבל מאחר ואתם צריכים גם פרק זמן כדי לחשוב על הסעיף הזה, אז אנחנו נעשה את זה יותר מאוחר, כי אני ביקשתי רק ועדת העבודה והמדע ואי אפשר, צריך ועדה משותפת.

איילת נחמיאס ורבין: אני רוצה להעיר רגע ליועץ המשפטי.

איילת נחמיאס ורבין: כל הכבוד.

איילת נחמיאס ורבין: תראה, יכולה אפילו להיות מחלוקת ביני לבין איתן כבל לגבי החוק, למרות שאני לא השתתפתי בחקיקה שלו, ואני מוכרחה להגיד שזה באמת חוק מאוד חשוב בעיניי.

איילת נחמיאס ורבין: אבל אני הלכתי עכשיו לשאול גם את חבר הכנסת כבל, וגם את היועצת המשפטית של ועדת הכלכלה, אתי בנדלר.

איילת נחמיאס ורבין: הלכתי לשאול אותה מה סלע המחלוקת כדי להבין – הפרעתי לו באמצע הישיבה.

איילת נחמיאס ורבין: 1.

איילת נחמיאס ורבין: התקיימו כבר ארבעה דיונים בוועדת הכלכלה.

מכלוף מיקי זוהר: אז מה אם התקיימו.

איילת נחמיאס ורבין: מיקי, תן לי לדבר, בבקשה, ברצף.

איילת נחמיאס ורבין: לא הפרעתי לך.

איילת נחמיאס ורבין: התקיימו ארבעה דיונים.

איילת נחמיאס ורבין: עכשיו מתגלה אי הסכמה על ניסוח, אז יושב-ראש הוועדה ויוזם החוק, יושב-ראש הוועדה הזאת, כן, ויוזם החוק, מחליט שהוא צריך ועדה בהזמנה.

איילת נחמיאס ורבין: עכשיו אני רוצה להגיד לך משהו.

איילת נחמיאס ורבין: ככל שאני בעד החוק, אתי בנדלר, העירה הערות שהן הערות ענייניות לחלוטין לנוסח החוק, לחלוטין.

איילת נחמיאס ורבין: אומרת, האם חוסמים את זה לכל האזרחים, גם כאלה שאין להם ילדים בבית, איך אתה עושה את זה, כל הדברים האלה צריך לחשוב עליהם.

איילת נחמיאס ורבין: מה הבעיה עם הדבר הזה?

איילת נחמיאס ורבין: איך זה יכול להיות.

איילת נחמיאס ורבין: בשנייה שהחוק לא תואם בדיוק את האינטרס שלך - - -

מכלוף מיקי זוהר: מצטער, אבל זה לא נכון.

איילת נחמיאס ורבין: אגיד לך למה.

מכלוף מיקי זוהר: זה לא נכון.

איילת נחמיאס ורבין: אני אגיד לך למה.

איילת נחמיאס ורבין: למה הלכתי לבדוק, כי אמרתי לעצמי, הרי כל מקום שאתה תגיד ילדים, אני ישר אתך, חד משמעית.

איילת נחמיאס ורבין: אבל בשנייה שאתה מתחיל לעשות מניפולציות - - -

מכלוף מיקי זוהר: אתם אתי רק בפה, לא במעשים.

איילת נחמיאס ורבין: לא, אתה עושה מניפולציות כרגיל.

מכלוף מיקי זוהר: בדיבורים אתם תמיד אתנו.

איילת נחמיאס ורבין: לא, אתה עושה מניפולציות.

איילת נחמיאס ורבין: יש פה שאלות, סליחה, עם כל הכבוד.

איילת נחמיאס ורבין: אתה עושה מניפולציות.

מכלוף מיקי זוהר: נו, בוא נגיד את האמת – יש ארגוני שמאל שנלחמים נגד החוק הזה.

איילת נחמיאס ורבין: מי?

איילת נחמיאס ורבין: אתי לא דיבר אף אחד.

מכלוף מיקי זוהר: ארגוני שמאל ברורים שנלחמים נגד החוק הזה.

מכלוף מיקי זוהר: את לא בשם הליברליות.

מכלוף מיקי זוהר: ארגוני שמאל לא אכפת להם לא מילדים ולא מאף אחד – בואו נגיד את האמת.

מכלוף מיקי זוהר: תצביעו נגד.

מכלוף מיקי זוהר: תצביעו נגד ילדי ישראל, ותחשפו אותם לפורנו.

מכלוף מיקי זוהר: תצביעו נגד זה.

מכלוף מיקי זוהר: תצביעו נגד, תצביעו בעד הפורנו והילדים שלכם.

מכלוף מיקי זוהר: תצביעו בעד הפורנו, זה מה שתעשו.

איילת נחמיאס ורבין: אתה הוא זה שצרכת פורנוגרפיה, לא אני.

מכלוף מיקי זוהר: תצביעו בעד הפורנו.

איילת נחמיאס ורבין: תתבייש לך, אתה - - - זה לא אני.

איילת נחמיאס ורבין: אני לא צרכתי פורנוגרפיה, אתה צרכת פורנוגרפיה, תתבייש לך.

איילת נחמיאס ורבין: לא להאמין, פשוט לא להאמין.

איילת נחמיאס ורבין: בן-אדם יושב, מודה שהוא צרך פורנוגרפיה, בא אלינו בטענות על ארגוני שמאל.

איילת נחמיאס ורבין: אני רוצה לשמוע ארגון שמאל אחד שאמר שהוא מתנגד לחוק הזה – אחד, שם אחד.

איילת נחמיאס ורבין: אדוני, אין פה קשר לשמאל.

מכלוף מיקי זוהר: גברתי, את רוצה להצביע בעד?

מכלוף מיקי זוהר: תצביעי בעד.

איילת נחמיאס ורבין: אדוני, איך זה קשור לשמאל?

מכלוף מיקי זוהר: גברתי, את רוצה להצביע בעד, תצביעי בעד.

מכלוף מיקי זוהר: רוצה להצביע נגד, תצביעי נגד.

איילת נחמיאס ורבין: איך זה קשור לשמאל?

מכלוף מיקי זוהר: כי הארגונים שלכם מפעילים עליכם לחץ, והם הפעילו גם על איתן כבל לחץ לעצור את החקיקה.

איילת נחמיאס ורבין: מי?

איילת נחמיאס ורבין: שקרן אחד.

איילת נחמיאס ורבין: אתה משקר כרגיל.

איילת נחמיאס ורבין: תראה לי דוגמה.

מכלוף מיקי זוהר: מה זה אתה משקר?

מכלוף מיקי זוהר: לכי לטוויטר של כבל ותראי.

מכלוף מיקי זוהר: כנסי לטוויטר של כבל.

איילת נחמיאס ורבין: מה, ומה?

איילת נחמיאס ורבין: מה יעזור לי הטוויטר של כבל?

מכלוף מיקי זוהר: כי שם ראית את הארגונים פועלים נגד החוק, וכבל מתקפל בפניהם.

איילת נחמיאס ורבין: תראי לי.

חיים ילין: מיקי, חבל שאני לא בוועדה הזאת, מאוד מעניין.

מכלוף מיקי זוהר: אתה תהיה בוועדה הזאת.

מכלוף מיקי זוהר: אתה רוצה שנשים אותך בוועדה הזאת להגן על ילדים מפורנו?

מכלוף מיקי זוהר: אתה מוזמן.

איתן ברושי: אפשר לשמוע את הייעוץ המשפטי?

דן מרזוק: הסעיף שמבקש יושב-ראש הוועדה לעשות בו שימוש, הוא סעיף בתקנון שקובע שוועדת הכנסת רשאית להתערב כאשר ועדה מוועדות הכנסת לא מסיימת את דיוניה להכנה לקריאה ראשונה, או שנייה ושלישית, בפרק זמן של שישה חודשים.

דן מרזוק: במקרה הזה לעדת הכנסת - - -

רוברט אילטוב: מה עם חוק עונש מוות?

דן מרזוק: במקרה הזה לוועדת הכנסת יש בעצם סמכות לעשות אחת מהשניים – הדבר הראשון, היא רשאית לקצוב זמן לוועדה המקורית, לוועדה שדנה בנושא בימים האלה - ועדת הכלכלה במקרה שלנו.

סאלח סעד: הסעיף הזה נעשה?

מכלוף מיקי זוהר: כן.

מכלוף מיקי זוהר: אני עשיתי את זה, דיברתי עם כבל מאה פעם.

סאלח סעד: אה, זו ועדת הכלכלה זה לא אתה.

מכלוף מיקי זוהר: אני קצבתי זמן לכבל, כן.

סאלח סעד: נו באמת.

מכלוף מיקי זוהר: מה לעשות, זה חלק מהסמכות של ועדת הכנסת.

מכלוף מיקי זוהר: תתרגלו.

דן מרזוק: על פי הסעיף בתקנון, ועדת הכנסת רשאית לעשות אחת משניים - לקצוב זמן לוועדה המקורית, במקרה שלנו זו ועדת הכלכלה.

דן מרזוק: הדבר השני שהיא רשאית לעשות - להעביר את ההצעה לדיון בוועדה אחרת.

דן מרזוק: אני אומר כאן מה שכבר אמרנו בישיבות קודמות של ועדת הכנסת שעסקו בנושאים מהסוג הזה, לא נהוג להעביר לוועדה אחרת לפני שקוצבים זמן לוועדה המקורית.

דן מרזוק: עם זאת, אני לא אוכל לומר, שלוועדת הכנסת אין סמכות לעשות את זה.

יואל חסון: הוקצב זמן?

סאלח סעד: לא הוקצב זמן.

דן מרזוק: זמן לא הוקצב.

דן מרזוק: ועדת הכנסת עדיין לא קצבה זמן בוועדת הכלכלה.

מכלוף מיקי זוהר: אני קצבתי את זה.

סאלח סעד: לא, הוקצב זמן.

דן מרזוק: ועדת הכנסת עדיין לא קצבה זמן בוועדת הכלכלה.

מכלוף מיקי זוהר: היה דיון פה.

יואל חסון: לא, פה תקציב זמן.

יואל חסון: יש לך רוב – תקציב זמן...

מכלוף מיקי זוהר: היה דיון פה.

מכלוף מיקי זוהר: אני רוצה להזכיר, אני חושב שזה היה לפני – אתן הבנות אולי תזכירו לי.

מכלוף מיקי זוהר: היה דיון על החוק הזה עם כבל בוועדת הכנסת, וגם שוחחתי אתו בלי שום קשר.

יואל חסון: אני אומר לך, אני לא אעבור על סדר היום על מה שאתה עושה כאן.

יואל חסון: תקציב זמן.

סאלח סעד: בדיוק.

סאלח סעד: אתה יכול עכשיו להקציב זמן.

מכלוף מיקי זוהר: השעה 10:25, אני מעלה לדיון להצבעה את הוועדה המשותפת – ואלו השמות – לא להפריע לי.

יואל חסון: לא.

יואל חסון: לא.

יואל חסון: היועץ המשפטי, אתה צריך לעמוד - - -

מכלוף מיקי זוהר: לא להפריע לי, אתה מפריע לי בזמן תהליך.

מכלוף מיקי זוהר: ועדת הכנסת – חבר הכנסת מיקי זוהר – יושב-ראש.

מכלוף מיקי זוהר: שולי מועלם-רפאלי, אברהם נגוסה ורויטל סויד.

מכלוף מיקי זוהר: חברי ועדת המדע והטכנולוגיה - - -

יואל חסון: - - - חייב?

מכלוף מיקי זוהר: אתה לא חייב.

יואל חסון: לא רוצים.

מכלוף מיקי זוהר: אורי מקלב, יואב קיש, סאלח סעד ואורלי לוי-אבקסיס.

מכלוף מיקי זוהר: מישהו רוצה לומר משהו לפני שאני עובר להצבעה?

חיים ילין: בטח, אני, זה ועדת המדע.

מכלוף מיקי זוהר: אז אני משנה.

מכלוף מיקי זוהר: בוועדת המדע, במקום חבר הכנסת סאלח סעד, חבר הכנסת חיים ילין.

איילת נחמיאס ורבין: אני רוצה שזה יהיה לפרוטוקול.

מכלוף מיקי זוהר: שיהיה לפרוטוקול, אין בעיה.

איילת נחמיאס ורבין: שלא הוקצב לאיתן כבל זמן.

איילת נחמיאס ורבין: ולמרות זאת, אתה משתמש בסעיף הזה כדי - - -

מכלוף מיקי זוהר: אז חיים ילין חבר בוועדה.

מכלוף מיקי זוהר: מי בעד הוועדה כפי שהצעתי, ירים את ידו.

מכלוף מיקי זוהר: להצביע בעד.

מכלוף מיקי זוהר: נא לספור את הקולות.

מכלוף מיקי זוהר: בעד – 7

מכלוף מיקי זוהר: בקשה להעברת הצעת חוק התקשורת (בזק ושידורים), מוועדת הכלכלה לדיון בוועדת המדע והטכנולוגיה, התקבלה.

מכלוף מיקי זוהר: ההחלטה התקבלה.

מכלוף מיקי זוהר: 7 בעד, 6 נגד.

מכלוף מיקי זוהר: הוגשה רביזיה, היא תידון בשעה 10:55.

יואל חסון: אנחנו עכשיו נתנגד לכול, כי אתה מזלזל בכנסת.

יואל חסון: היית צריך - - - ולכבד את ועדת הכנסת.

מכלוף מיקי זוהר: תתנגד.

מכלוף מיקי זוהר: שמור על ילדי ישראל.

איילת נחמיאס ורבין: אתה - - - תפסיק להגיד לנו כבר.

יואל חסון: אתה היועץ המשפטי, היית צריך להגיד לו ולהתנגד - - -

מכלוף מיקי זוהר: תתנגד.

מכלוף מיקי זוהר: בקשת ישב-ראש ועדת הפנים והגנת הסביבה למיזוג הצעות החוק הבאות.

מכלוף מיקי זוהר: הצעת חוק למניעת הסתננות.

מכלוף מיקי זוהר: יואל, אני תיכף אגיד לך כמה דברים.

מכלוף מיקי זוהר: אתה תרצה לשמוע בארבע עיניים ממני, בסדר, לפני שאתה עושה פעולה.

יואל חסון: תפעל לפי הכללים.

מכלוף מיקי זוהר: כדאי לך לדבר אתי, תאמין לי אני אספר לך נתונים מעניינים.

יואל חסון: זה לא עוזר לי - - -

קריאות: - - -

מכלוף מיקי זוהר: אני אספר לך נתונים מעניינים.

מכלוף מיקי זוהר: אני לא אעשה את זה פה על גלי האתר, בגלל שאני מכבד את כבל, ואני מכבד גם אותך.

מכלוף מיקי זוהר: אז אנחנו נדבר אחר כך.

מכלוף מיקי זוהר: אני דיברתי אתך והעברתי לך גם את השמות.

מכלוף מיקי זוהר: תציג.

יואב קיש: מדובר בשתי הצעות חוק זהות לחלוטין על הארכת תוקף בחוק למניעת הסתננות – זה הכול.

יואב קיש: נשמח להעלות את זה להצבעה.

מכלוף מיקי זוהר: עניין המיזוג – מישהו רוצה לומר משהו לגבי המיזוג?

מכלוף מיקי זוהר: – התשובה לא.

מכלוף מיקי זוהר: מי בעד המיזוג?

יואל חסון: אנחנו נגד.

יואל חסון: בעד – 7

יואל חסון: בקשת יושב-ראש ועדת הפנים והגנת הסביבה למיזוג הצעות החוק, נתקבלו.

מכלוף מיקי זוהר: 7 בעד, 5 נגד.

מכלוף מיקי זוהר: ההחלטה התקבלה.

מכלוף מיקי זוהר: רביזיה הוגשה כנ"ל.

יואל חסון: על הכול הוגשה רביזיה.

איילת נחמיאס ורבין: למה אתה לא שומר על לוחות זמנים כשהוא מדבר ועושה מניפולציה, למה אתה לא שומר אז על לוחות זמנים שצריך לתת לי - - - זה מאוד מפתיע אותי.

איילת נחמיאס ורבין: פתאום רביזיה - - -

יואל חסון: כשאתה רואה באופן מובהק יושב-ראש שמנצל את תפקידו על הצעת חוק שלו, עם ניגוד עניינים, אתה צריך להרים דגל אדום.

איילת נחמיאס ורבין: איפה אתה?

מכלוף מיקי זוהר: ניגוד עניינים?

יואל חסון: אתה צריך להרים דגל אדום.

איילת נחמיאס ורבין: איפה אתה?

איילת נחמיאס ורבין: לא, אני לא שמעתי אותך.

יואל חסון: ואתה היית צריך להגיד לו, שהוא חייב להקציב זמן - נקודה.

יואל חסון: וזה שלא עמדת על זה שהוא יקציב את הזמן, אתה חטאת לתפקידך, ולתפקידך כשומר סף נקודה.

איילת נחמיאס ורבין: גמרנו, כן, זה הולך ליועץ המשפטי של הכנסת.

איילת נחמיאס ורבין: גמרנו.

יואל חסון: ואני גם אגיש תלונה ליועץ המשפטי של הכנסת, הוא הצטרך להחליט.

יואל חסון: היה צריך להיות מוקצב פה זמן, ואתה צריך לעמוד על דעתך, ואתה לא עומד, במיוחד שמדובר בהצעת חוק שלו.

יואל חסון: יש כאן ניגוד עניינים מובהק שאתה התעלמת ממנו לחלוטין.

יואל חסון: הצעת חוק שלו.

מכלוף מיקי זוהר: תראו, אני יודע שלקחתם לכם משימה - - -

יואל חסון: זה לא העניין המהותי.

מכלוף מיקי זוהר: לקחתם לכם משימה.

יואל חסון: זה לא על הצעת החוק באופן מהותי – על השימוש שלך בוועדת הכנסת כאילו זה עסק פרטי על הצעת חוק שלך בניגוד עניינים מובהק.

איילת נחמיאס ורבין: זה לא לראשונה.

מכלוף מיקי זוהר: לקחתם לכם משימה - זה לא הדיון הראשון שאתם עושים את זה – להתעמר ביועץ המשפטי של הוועדה שלנו.

יואל חסון: אוי מסכן.

איילת נחמיאס ורבין: לא, ממש לא.

איילת נחמיאס ורבין: ממש לא, סליחה.

יואל חסון: איך אתה מגן עליו - - -

איילת נחמיאס ורבין: סליחה, אנחנו צודקים.

מכלוף מיקי זוהר: הוא קרא סעיף באותיות קידוש לבנה שהוא ברור --

איילת נחמיאס ורבין: והוא אמר שאתה לא הקצבת זמן.

מכלוף מיקי זוהר: שיש לי את אחת משתי האפשרויות – אחד, לקצוב זמן.

סאלח סעד: אבל הוא אמר פעם ראשונה - - -

איילת נחמיאס ורבין: - - - פעם אחר פעם שלא קצבת זמן.

סאלח סעד: הוא אמר עוד לא קרה כזה דבר.

מכלוף מיקי זוהר: הוא יקרא את הסעיף.

מכלוף מיקי זוהר: אני רוצה לשמוע את הסעיף, כי גם אני למדתי משפטים.

מכלוף מיקי זוהר: בסדר.

מכלוף מיקי זוהר: אני רוצה לשמוע את הסעיף.

דן מרזוק: אני חוזר על הדברים שנאמרו, אם הם לא היו מספיק ברורים, אני אגיד אותם שוב.

דן מרזוק: במצבים מהסוג הזה של העברה מוועדה לוועדה, סמכות ועדת הכנסת היא אחת מהשתיים - - -

מכלוף מיקי זוהר: אחת מהשתיים, חברים, שימו לב, בעברית הוא אומר, אחת מהשתיים.

סאלח סעד: אבל.

מכלוף מיקי זוהר: ה"אבל" זה כבר עניין שלי, אז תבואו אליי בטענות, אל תבואו אליו בטענות.

מכלוף מיקי זוהר: תבואו אליי בטענות, אל תבואו אליו בטענות.

איילת נחמיאס ורבין: הוא צריך להקציב לך זמן.

קריאות: - - -

מכלוף מיקי זוהר: מה זאת אומרת, לא, אני אספר לכם סיפור שאולי את לא יודעת.

מכלוף מיקי זוהר: יועצים משפטיים מייעצים, הם לא קובעים.

איילת נחמיאס ורבין: לא.

איילת נחמיאס ורבין: איפה שיועץ משפטי צריך להציב דגל אדום, להגיד, תראו, זה בניגוד לתקנון, זה מה - - -

מכלוף מיקי זוהר: מה, זה לא בניגוד לתקנון, אבל.

מכלוף מיקי זוהר: אבל זה לא בניגוד לתקנון כעובדה.

איילת נחמיאס ורבין: אלה העובדות, מה לעשות.

מכלוף מיקי זוהר: זה לא בניגוד לתקנון, מה לעשות.

איילת נחמיאס ורבין: מה לעשות שכן.

מכלוף מיקי זוהר: אז מסתבר שלא.

איילת נחמיאס ורבין: מסתבר שכן - - -

מכלוף מיקי זוהר: עצרי.

מכלוף מיקי זוהר: אדוני היועץ המשפטי, שאלה, זה בניגוד לתקנון?

מכלוף מיקי זוהר: רק שאלה.

דן מרזוק: אני מחדד עוד פעם.

דן מרזוק: ועדת הכנסת רשאית לעשות אחת מהשניים.

דן מרזוק: לקצוב זמן לוועדה המקורית, כלומר, לוועדת הכלכלה, או להעביר את זה לוועדה אחרת.

דן מרזוק: לא נהוג בכנסת להעביר הצעת חוק מוועדה לוועדה לפני קציבת זמן.

סאלח סעד: יפה מאוד.

מכלוף מיקי זוהר: אז אני נוהג בניגוד לנוהג, בסדר.

סאלח סעד: אני מבקש שיירשם בפרוטוקול שהיושב-ראש פועל בניגוד לנוהל.

מכלוף מיקי זוהר: אז עשיתי את זה לא אחת ולא שתיים, וכנראה גם זו לא הפעם האחרונה.

דן מרזוק: מבחינה משפטית, תקנונית, אנחנו --

מכלוף מיקי זוהר: גם אנחנו לא נוהגים להפעיל סעיף 98 - - -

דן מרזוק: אנחנו לא יכולים להגיד שאין לוועדת הכנסת סמכות להעביר לוועדה, לוועדה.

איילת נחמיאס ורבין: לא, אני לא אמרתי שאין - - -

דן מרזוק: לא.

דן מרזוק: ברגע שאת באה בטענות שאנחנו לא מחייבים לקצוב זמן - - -

איילת נחמיאס ורבין: לא, אנחנו מפרשים את זה - - - אבל אתם רומסים - - -

דן מרזוק: אנחנו לא יכולים לפרש את התקנון בצורה הזו.

דן מרזוק: ולכן, אני אומר את הדברים כהווייתם, כפי שהם קורים בכנסת.

מכלוף מיקי זוהר: אתם רגילים שהיועצים המשפטיים תמיד אתכם, אה...

איילת נחמיאס ורבין: לא, ממש לא.

מכלוף מיקי זוהר: לא, זה לא נוח שפתאום הם לא אתכם.

איילת נחמיאס ורבין: - - -

מכלוף מיקי זוהר: היועצים המשפטיים תמיד אתכם, מה קרה, פתאום הם לא אתכם?

מכלוף מיקי זוהר: אתם לא יודעים להתמודד.

איילת נחמיאס ורבין: לא.

איילת נחמיאס ורבין: אתה רוצה שאני אתן לך דוגמאות.

מכלוף מיקי זוהר: יועצים משפטיים לפעמים גם יש להם דעה עצמאית, לא תאמינו.

מכלוף מיקי זוהר: זה לא תמיד רק לפי מה שהשמאל אומר.

איילת נחמיאס ורבין: איזה עליבות.

מכלוף מיקי זוהר: חוצפה.

איילת נחמיאס ורבין: אתה חוצפה.

מכלוף מיקי זוהר: התרגלתם.

מכלוף מיקי זוהר: התרגלתם שהכול בצד שלכם.

איילת נחמיאס ורבין: אתה חוצפה.

איילת נחמיאס ורבין: מודה שצרכת פורנוגרפיה ואתה מטיף לנו.

איילת נחמיאס ורבין: מה אתה מטיף לנו?

מכלוף מיקי זוהר: מה זה קשור בכלל?

מכלוף מיקי זוהר: מודה שצרכתי פורנוגרפיה.

מכלוף מיקי זוהר: יש נוער בישראל שלא נתקל בזה?

איילת נחמיאס ורבין: כן.

איילת נחמיאס ורבין: ברור.

מכלוף מיקי זוהר: לא נתקלת בזה?

מכלוף מיקי זוהר: אז מה את מבלבלת את המוח.

מכלוף מיקי זוהר: מה את אומרת?

מכלוף מיקי זוהר: והילדים שלך את רגועה שהם לא צרכו?

איילת נחמיאס ורבין: לא, אני לא רגועה, אני לא רגועה בכלל, אבל אני יודעת שאני מלמדת אותם.

איילת נחמיאס ורבין: תירגע.

מכלוף מיקי זוהר: אז אל תבואי ללמד אותי בלהטיף לי מוסר.

מכלוף מיקי זוהר: אני לפחות לא פופוליסט כמוך.

איילת נחמיאס ורבין: אתה, אל תטיף לי.

מכלוף מיקי זוהר: אני לא פופוליסט כמוך.

איילת נחמיאס ורבין: בטח שאתה פופוליסט.

מכלוף מיקי זוהר: את הפופוליסטית הכי גדולה שיש בכנסת.

מכלוף מיקי זוהר: הכי גדולה.

איילת נחמיאס ורבין: אתה הכי פופוליסט.

מכלוף מיקי זוהר: מוכנה שהילדים שלך יצרכו פורנו בשם הפופוליזם.

מכלוף מיקי זוהר: בושה.

איילת נחמיאס ורבין: אתה מוכן שיצרכו פורנו.

מכלוף מיקי זוהר: בושה, תתביישי.

מכלוף מיקי זוהר: תתביישי.

איילת נחמיאס ורבין: חצוף, תתבייש לך, תתבייש.

איילת נחמיאס ורבין: עלוב נפש.

איילת נחמיאס ורבין: עלוב נפש, ולא לראשונה אתה עלוב נפש.

מכלוף מיקי זוהר: עלוב נפש, אה...

איילת נחמיאס ורבין: זה לא - - - מניפולציות אתה עושה.

איילת נחמיאס ורבין: אתה הוא זה שצרכת פורנוגרפיה.

מכלוף מיקי זוהר: יש ועדת אתיקה.

מכלוף מיקי זוהר: יש ועדת אתיקה שקראת לי עלוב נפש.

מכלוף מיקי זוהר: אני אדבר עם ועדת האתיקה.

איילת נחמיאס ורבין: אתה מוזמן.

מכלוף מיקי זוהר: אתה לא יכולה לקרוא לי עלוב נפש.

איילת נחמיאס ורבין: אתה קראת לי בשמות.

מכלוף מיקי זוהר: לא, לא קראתי לך בשום שם.

איילת נחמיאס ורבין: באמת, מה אתה אומר.

איילת נחמיאס ורבין: מיקי מכלוף זוהר, כולם יודעים שאתה עושה בוועדה הזאת כרצונך מניפולציות, לפי מה שמתחשק לך.

איילת נחמיאס ורבין: אני אתך בחוק הזה.

איילת נחמיאס ורבין: אבל אתה כל כך - - - בהתנהלות שלך - - -

מכלוף מיקי זוהר: לא, את לא אתי.

סאלח סעד: אנחנו אמרנו לך שאתה לא בסדר.

סאלח סעד: מיקי, אתה לא בסדר, אתה לא צודק.

מכלוף מיקי זוהר: ב-2 ליולי הקצבתי זמן.

מכלוף מיקי זוהר: תודה רבה לכם.

מכלוף מיקי זוהר: תביאו לו את הפרוטוקול.

מכלוף מיקי זוהר: אני זכרתי את זה, פשוט לא יכולתי להגיד בוודאות, כי לא רציתי להצהיר על משהו שלא זכרתי לעשות.

יואל חסון: אז תבוא מוכן.

מכלוף מיקי זוהר: בסדר, אני לוקח את ההערה.

מכלוף מיקי זוהר: הנה, הערה שאני מקבל – לא באתי מוכן לדיון.

יואל חסון: אתה לא מוכן.

יואל חסון: כדאי שתבוא מוכן לדיון.

מכלוף מיקי זוהר: אז אני קצבתי, ואני זכרתי שקצבתי.

יואל חסון: תן לי להגיד לך משפט.

יואל חסון: אני חושב שהבעיה כאן, זה לא רק העניין של קציבת הזמן.

דן מרזוק: עכשיו כבר לא קציבה, יש משהו אחר עכשיו?

יואל חסון: לא רק, אמרתי.

יואל חסון: גם העניין של ניגוד העניינים פה, שיושב-ראש ועדת הכנסת יש לו כאן --

דן מרזוק: אין כאן ניגוד עניינים, זה לא קשור לניגוד עניינים.

דן מרזוק: אין מונח של ניגוד עניינים.

יואל חסון: יש לו העדפה לגבי החקיקות שלו, והוא מנצל את הוועדה לטובתו, זה דבר אחד.

מכלוף מיקי זוהר: יואל, ידידי, בהווי המשפטי שאני מכיר, אין כאן מקום לטענת ניגוד עניינים, אין.

יואל חסון: דבר שני.

יואל חסון: מה הקשר ועדת הכנסת לחוק הזה?

יואל חסון: מה הקשר?

דן מרזוק: זו ועדה משותפת עם ועדת המדע והטכנולוגיה.

יואל חסון: אין שום קשר.

יואל חסון: אין קשר נושאי.

יואל חסון: אין קשר מהותי.

יואל חסון: מה זה ב-2 ליולי, היינו על סף פגרה.

מכלוף מיקי זוהר: היה לי אתו סיכום.

יואל חסון: אני רוצה לראות את הפרוטוקול מה היו הטיעונים אז.

יואל חסון: מה, הם לא עמדו בזמן?

יואל חסון: מה זה כנראה?

יואל חסון: תנו תשובה ברורה, עמדו או לא עמדו.

דן מרזוק: ההצעה לא הובאה לקריאה ראשונה, המשמעות, שלא עמדו בזמן.

מכלוף מיקי זוהר: ידעתי שקצבתי, אני לא זכרתי רק שיש את הדבר הזה.

מכלוף מיקי זוהר: לכבוד איתן כבל, יושב-ראש ועדת הכלכלה.

מכלוף מיקי זוהר: מכתב מיום 26 ליוני 2018.

מכלוף מיקי זוהר: לא התקיימו הדיונים.

מכלוף מיקי זוהר: לא הסתיים, אנחנו בסוף נובמבר, אני חושב שגם יש לי איזשהו קייס יותר חזק ממה שאפילו חשבתי בעצמי.

סאלח סעד: זה פופוליסט מצדך.

מכלוף מיקי זוהר: לא, זה מכתב שיצא וגם פרוטוקול דיון.

מכלוף מיקי זוהר: בסדר, יראו לך גם פרוטוקול דיון.

יואל חסון: אני ארצה לראות מה הטיעונים.

מכלוף מיקי זוהר: אתה יודע כמה זמן החוק הזה קיים?

מכלוף מיקי זוהר: כמעט שנתיים.

מכלוף מיקי זוהר: תראה את זה לחברת הכנסת ורבין, בבקשה.

מכלוף מיקי זוהר: היא טענה נגדי גם טענות קשות.

מכלוף מיקי זוהר: תקראי את המכתב.

איילת נחמיאס ורבין: אתה טענת כלפיי טענות קשות בנידון.

מכלוף מיקי זוהר: אני לא.

איילת נחמיאס ורבין: אתה כן.

איילת נחמיאס ורבין: אתה האשמת אותי - - - שילדיי יצרכו משהו שאני מעולם לא צרכתי בניגוד אליך.

מכלוף מיקי זוהר: לא.

איילת נחמיאס ורבין: ואני בן אדם מבוגר.

מכלוף מיקי זוהר: דיי, נו, באמת.

איילת נחמיאס ורבין: לא, באמת, אתה דיי באמת.

איילת נחמיאס ורבין: אתה באמת.

מכלוף מיקי זוהר: את באמת חושבת שמישהו מתרשם מהשטויות שאת מדברת עכשיו.

איילת נחמיאס ורבין: ואתה חושב שמישהו מתרשם ממך – אתה טועה.

מכלוף מיקי זוהר: לא, באמת.

מכלוף מיקי זוהר: את לא מבינה שאת עושה מעצמך צחוק, עוד לא קלטת.

איילת נחמיאס ורבין: אתה טועה.

איילת נחמיאס ורבין: אתה עושה מעצמך צחוק, זה היה פוגע באנשים ללא סיבה.

איילת נחמיאס ורבין: זה ההבדל בינך לביני.

מכלוף מיקי זוהר: מציע לך לשקול.

איילת נחמיאס ורבין: אתה פוגע באנשים ללא סיבה.

מכלוף מיקי זוהר: אני לא פוגע באנשים.

מכלוף מיקי זוהר: אני שומר על האנשים.

איילת נחמיאס ורבין: לא, אתה לא.

מכלוף מיקי זוהר: בקשת יושב-ראש הוועדה - - -

איילת נחמיאס ורבין: אתה בן האדם האחרון.

איילת נחמיאס ורבין: אתה שומר רק על עצמך ולא לראשונה.

מכלוף מיקי זוהר: בסדר.

איילת נחמיאס ורבין: כרמי גת.

מכלוף מיקי זוהר: עכשיו גם כרמי גת נכנסו לפה.

איילת נחמיאס ורבין: לא, סתם, בא לי, התחשק לי, זכותי.

איילת נחמיאס ורבין: יש פה חופש דיבור בכנסת.

איילת נחמיאס ורבין: אין, מיקי, אין תקנה.

איילת נחמיאס ורבין: אתה יודע - - - שאנשים לא נראים כפי שהם נראים מבחוץ איך נראים, הנה, הנה - - -

מכלוף מיקי זוהר: נכון, אבל לצערי את פשוט מראה לכולם איך את נראית.

איילת נחמיאס ורבין: אני נראית בסדר, מצוין.

איילת נחמיאס ורבין: אני בן אדם הגון.

איילת נחמיאס ורבין: אני לא עושה מניפולציות - - - בכנסת.

איילת נחמיאס ורבין: אכפת לי מילדי ישראל יותר ממך.

איילת נחמיאס ורבין: אני לא נתונה להשפעה, חוץ מחברות האינטרנט שאני אמרתי לך שפנו אליי ודחיתי אותן על הסף, בניגוד אליך שאתה נתון להשפעות חיצוניות.

מכלוף מיקי זוהר: את כרגע נראית רע, כי הציבור כרגע מה שהוא רואה, הוא רואה איזה שצף קצף כזה שאף אחד לא מצליח להבין מאיפה הוא בא.

איילת נחמיאס ורבין: נכון.

איילת נחמיאס ורבין: והנה, אני אומרת לציבור שצופה בנו שישמע.

איילת נחמיאס ורבין: אני, בניגוד למיקי זוהר, מעולם לא קיבלתי השפעה מבחוץ.

איילת נחמיאס ורבין: השפעה מבחוץ שניסו להשפיע עליי, דחיתי אותן על הסף בניגוד אליך.

מכלוף מיקי זוהר: בסדר, אבל עכשיו באת להתנגד שהחוק הזה התקדם.

איילת נחמיאס ורבין: לא, אני לא הצבעתי.

איילת נחמיאס ורבין: אני לא הצבעתי.

מכלוף מיקי זוהר: שנתיים מאז שהוגש.

איילת נחמיאס ורבין: אתה יודע, אני לא הצבעתי.

מכלוף מיקי זוהר: אבל באת לעצור אותו עכשיו.

איילת נחמיאס ורבין: אני חשבתי שאתה פוגע בוועדת הכלכלה שלא לצורך.

מכלוף מיקי זוהר: כעובדה, באת לעצור אותו.

מכלוף מיקי זוהר: זו עובדה.

איילת נחמיאס ורבין: לא.

איילת נחמיאס ורבין: באתי למנוע את הפגיעה בוועדת הכלכלה.

מכלוף מיקי זוהר: או.

מכלוף מיקי זוהר: קיי.

מכלוף מיקי זוהר: בשם המניעה של הפגיעה בוועדת הכלכלה, ילדינו ימשיכו לצפות בפורנו.

איילת נחמיאס ורבין: לא, ממש לא.

איילת נחמיאס ורבין: אני חושבת שאתה עושה מניפולציות לתקנון הכנסת ללא סיבה.

איילת נחמיאס ורבין: הלכתי במיוחד לדבר עם איתן כבל ועם היועצת המשפטית, כדי להבין למה יש התנגדות.

איילת נחמיאס ורבין: אתה לא מוכן לבוא בדברים עם איתן כבל.

איילת נחמיאס ורבין: אני חושבת שזה בניגוד לנוהל הכנסת, ואני עדיין, ולמרות זאת, אני לא הצבעתי.

איילת נחמיאס ורבין: למרות זאת.

מכלוף מיקי זוהר: ואם כתוב פה במכתב דברים שלא קראת קודם, אז אולי זה ישנה את דעתך.

איילת נחמיאס ורבין: בבקשה, אני אקרא.

סאלח סעד: מיקי, שבועיים זה זמן סביר, אתה חושב.

סאלח סעד: זו הצעת חוק - - -

מכלוף מיקי זוהר: עברו ארבעה חודשים, חמישה חודשים.

סאלח סעד: לא.

מכלוף מיקי זוהר: אבל עברו חמישה חודשים.

סאלח סעד: אבל יש לך פגרה באמצע.

מכלוף מיקי זוהר: מה זה קשור?

מכלוף מיקי זוהר: אתה יודע כמה זמן - - -

איילת נחמיאס ורבין: אני רוצה להגיד.

איילת נחמיאס ורבין: אני זוכרת את ההחלטה הזאת, אני הייתי פה בוועדת הכנסת.

איילת נחמיאס ורבין: אני זוכרת את ההחלטה הזאת.

מכלוף מיקי זוהר: חבל שלא הזכרת לי את זה תוך כדי הדיון.

איילת נחמיאס ורבין: לא, אני לא זכרתי את זה.

איילת נחמיאס ורבין: סליחה, אני אמורה לזכור?

איילת נחמיאס ורבין: אתה זוכר את העבודה שלי, ואת המשימות שלי?

איילת נחמיאס ורבין: אני מבקשת ממך לעשות את המשימות שלי?

איילת נחמיאס ורבין: – לא.

יואל חסון: רוברט, אתה לפחות עקבי.

יואל חסון: בוועדה הקודמת מה אמרת?

יואל חסון: אמרת שהוא רצה להעביר את החוק.

יואל חסון: היום אמרת, עונש מוות, נכון שגם אתה רוצה להעביר את עונש להעביר.

יואל חסון: אז מה אמרת אז?

יואל חסון: אני יכול להעביר גם את חוק המואזין לוועדה אחרת.

יואל חסון: ..

איילת נחמיאס ורבין: אז עכשיו אני רוצה להעיר הערה, חבר הכנסת זוהר.

איילת נחמיאס ורבין: ההבדל הוא מהסיטואציה הזו, שהיו ארבעה דיונים מאז בוועדת הכלכלה.

מכלוף מיקי זוהר: ומה קרה?

איילת נחמיאס ורבין: אתה טוען - - - הוא לא אומר את זה, הוא מקדם את זה.

איילת נחמיאס ורבין: היו ארבעה דיונים.

מכלוף מיקי זוהר: גברתי, כתוב פה: "כדי שתביא לסיום דיוניה במסגרת הצעת החוק לקריאה ראשונה" – הסתיימו הדיונים?

מכלוף מיקי זוהר: לא.

איילת נחמיאס ורבין: צפויים להסתיים בעוד דיון אחד.

מכלוף מיקי זוהר: הם לא צפויים, כי אני והוא לא מסכימים.

איילת נחמיאס ורבין: בעוד דיון אחד אמורים להסתיים.

מכלוף מיקי זוהר: אני המציע, את שוכחת.

מכלוף מיקי זוהר: אבל העיקר תקפתם אותו בלי הפסקה.

מכלוף מיקי זוהר: בקשת יושבת-ראש הוועדה לקידום מעמד האישה ולשוויון מגדרי למיזוג הצעות החוק הבאות: א.

מכלוף מיקי זוהר: הצעת חוק העונשין (תיקון מס' 135) .

מכלוף מיקי זוהר: הצעת חוק העונשין (תיקון – חשיפה מרצון של נפגעות ונפגעי תקיפה מינית).

מכלוף מיקי זוהר: של חברת הכנסת אורלי לוי אבקסיס.

מכלוף מיקי זוהר: מי בעד הצעות המיזוג?

מכלוף מיקי זוהר: מי נגדן?

מכלוף מיקי זוהר: מי נמנע?

מכלוף מיקי זוהר: בעד – רוב

מכלוף מיקי זוהר: נמנעים – אין

מכלוף מיקי זוהר: ההחלטה התקבלה.

איילת נחמיאס ורבין: אני רוצה לשאול שאלה.

איילת נחמיאס ורבין: אם תבוא לוועדה ממוזגת, ויעירו לך ההערות, מה תעשה עכשיו?

איילת נחמיאס ורבין: באמת, אני שואלת אותך בשיא הרצינות.

איילת נחמיאס ורבין: ההערות של היועצת המשפטית, של אתי בנדלר, הן הערות – אני אומרת לך דוגרי, באופן עקרוני, בכלל לא הייתי רוצה שיהיו - - - פורנוגרפיים בעולם, וכנראה לא יעזור לי.

איילת נחמיאס ורבין: אני רוצה לשאול אותך, ואם יבואו וייתנו לך את אותן הערות משפטיות, מה נעשה אז?

איילת נחמיאס ורבין: שווה לקבור את החוק הזה בשביל זה?

איילת נחמיאס ורבין: מה תעשה?

מכלוף מיקי זוהר: אני אסביר לך משהו, ואני אגיד את זה בצורה ברורה.

רוברט אילטוב: אפשר להעביר את חוק המואזין.

מכלוף מיקי זוהר: אתה לא תאמין שכמה שיתוף פעולה אתי זה דבר פורה.

יואל חסון: אתה מהלך אימים.

מכלוף מיקי זוהר: חלילה.

מכלוף מיקי זוהר: דרך אגב, אני לא צריך להגיד את זה, אני הוכחתי את זה כבר.

איילת נחמיאס ורבין: שמה?

מכלוף מיקי זוהר: ששיתוף פעולה אתי זה אף פעם לא דבר - - - אני הוכחתי את זה בלא מעט דברים.

מכלוף מיקי זוהר: יעיד עלי מנהל הסיעה, יספר לך עודד פורר גם.

מכלוף מיקי זוהר: לא משנה, עזוב.

איתן כבל: הפעם אתה מתנהג באופן דורסני.

מכלוף מיקי זוהר: לא, אל תגזים.

איילת נחמיאס ורבין: כן, זה היה ביריוני.

איילת נחמיאס ורבין: מה שעשית לי עכשיו זה היה ביריוני.

מכלוף מיקי זוהר: לא, מה שאת עשית לי זה היה ביריוני.

איילת נחמיאס ורבין: לא, זה היה כתגובה.

איתן כבל: אתה מנצל משהו שיש לך שחבר כנסת אחר לא היה יכול לעשות את זה.

איילת נחמיאס ורבין: נכון.

איילת נחמיאס ורבין: זה היה כתגובה.

איילת נחמיאס ורבין: זה ניצול לרעה באמצעים שעומדים לרשותך שהם לא - - -

מכלוף מיקי זוהר: אני רוצה לומר לכם כך, תקשיבו טוב מה שאני אומר לכם, כדי שתבינו מאיפה זה נובע.

מכלוף מיקי זוהר: אנחנו ישבנו עם כבל וסיכמנו.

מכלוף מיקי זוהר: קודם כל, אחרי שהוצאתי את המכתב הזה, שנתתי לו קציבת זמן, הוא אמר לי, מיקי, אני מתחייב לך, החוק ייגמר, פרק זמן של שבועיים.

מכלוף מיקי זוהר: עברו חמישה חודשים, וזה עוד לא נגמר.

מכלוף מיקי זוהר: כל החוק לקריאה ראשונה, זה מה שסוכם.

מכלוף מיקי זוהר: מה אמר כבל, לאורך כל הדיונים, ולאורך כל הדרך – אני מוכן לקרוא גם את הפרוטוקולים שלו, סיכמנו את תנאי החוק.

מכלוף מיקי זוהר: והוא אמר כעובדה, סיכמתי אתך מלא את החוק.

מכלוף מיקי זוהר: חסימת קודים לכל הבגירים בזה זה נגמר.

מכלוף מיקי זוהר: הדבר היחיד שהיה לגביו מחלוקת, זה איזו ועדה תקום כדי לקבוע מה זה פורנו, ומה זה לא פורנו.

מכלוף מיקי זוהר: שבעצם תהיה איזושהי ועדה רצינית, מקצועית, שתקבע מה חוסמים ומה לא, אמרתי לגיטימי.

מכלוף מיקי זוהר: אנחנו בחברה שצריכים את אנשי המדע, אנשי הרוח, אנשי התקשורת, אנשי המשפט, שהם יקבעו מה אנחנו חוסמים.

מכלוף מיקי זוהר: האם תמונת עירום נחסום?

מכלוף מיקי זוהר: האם תמונה של מעשה מיני נחסום?

מכלוף מיקי זוהר: האם תמונה של ילד עירום נחסום?

מכלוף מיקי זוהר: כל דבר שהוא הצטרך.

מכלוף מיקי זוהר: גם אמרנו על ידי ועדה ממלכתית שהיא תקבע מה מסוכן לילדים ומה לא, כי אנחנו אמרנו שאנחנו ממוקדים רק לטובת הילדים.

מכלוף מיקי זוהר: כבל, אמר לי, אין בעיה.

מכלוף מיקי זוהר: בסופו של תהליך, הגענו להצבעה.

מכלוף מיקי זוהר: התקדמנו כבר ארבעה דיונים בחוק.

מכלוף מיקי זוהר: הוא הגיע לדיון, ואמר, תשמעו, אני אומר לך שהופעל עליו הרבה לחץ.

מכלוף מיקי זוהר: אני הייתי בטוויטר גם חלק מהשרשורים האלה.

מכלוף מיקי זוהר: הופעל עליו לחץ מארגוני שמאל, אגב, של מרצ, לא של המחנה הציוני, אבל לא משנה.

מכלוף מיקי זוהר: הוא הגיע לדיון ואמר, טוב, הסיכום שדיברנו עליו צריך לשנות אותו, בוא נעשה את זה רק במוסדות החינוך, לא נעשה את זה על כל האינטרנט.

מכלוף מיקי זוהר: בוא, נראה איך אנחנו פונים להורים ומשכנעים לשים את התוכנה, ולא לשים את זה באופן יזום - בעצם שינה את כל הסיכומים שאני סיכמתי אתו על החקיקה יחד עם שולי.

מכלוף מיקי זוהר: אחרי ארבעה דיונים שאנחנו באים ומשתתפים, ונמרחים, וכלום לא מתקדם, והחוק לא עובר, ואנחנו התחייבנו על תאריכים ומועדים.

מכלוף מיקי זוהר: אמרתי לו, איתן, תודה רבה.

מכלוף מיקי זוהר: אני לוקח את החוק, זה הכול.

מכלוף מיקי זוהר: עכשיו, אם אתה שואל אותי אם אני פועל בניגוד לתקנון, התשובה היא לא, אני פועל בהתאם לתקנון.

מכלוף מיקי זוהר: אגב, גם החמרתי כשראיתי שגם התרעתי בפניו, והוצאתי לו מכתב, וגם עשיתי דיון על זה, זאת אומרת, שאני עובד באמת בהתאם לתקנון.

סאלח סעד: לא, אבל שבועיים זה לא מספיק זמן.

מכלוף מיקי זוהר: אבל עברו ארבעה חודשים, חמישה חודשים.

מכלוף מיקי זוהר: ידידי, לא עברו שבועיים, אם עברו שבועיים, אני אגיד לך שאתה צודק.

מכלוף מיקי זוהר: עשינו ארבעה דיונים.

סאלח סעד: אבל מתוך זה יותר משלושה חודשים פגרה.

מכלוף מיקי זוהר: אבל ידידי, עשינו ארבעה דיונים ואין חוק מאז.

מכלוף מיקי זוהר: כן, מאז המכתב הזה, היו כבר ארבעה דיונים בוועדה, ואין חוק.

יואל חסון: אתה יודע, המחלוקות לא ייעלמו כי אתה היושב-ראש.

מכלוף מיקי זוהר: המחלוקות לא ייעלמו.

מכלוף מיקי זוהר: תקשיב.

מכלוף מיקי זוהר: אני רוצה להזכיר לכם, שבמדינתנו הדמוקרטית, זה לא אומר שאם העברתי אותו בקריאה ראשונה, ויצביע עליו בקריאה ראשונה, וחברי הוועדה יצביעו בעדו, יש לי חוק.

מכלוף מיקי זוהר: יש גם כנסת אחר כך, ויש עוד דיונים בין קריאה שנייה ושלישית.

מכלוף מיקי זוהר: יש עוד תהליך שהכנסת צריכה לאשר - אני לא קובע.

מכלוף מיקי זוהר: אז ברור לי שהתהליך הוא עוד ארוך, אבל אני רוצה כבר להאיץ אותו.

מכלוף מיקי זוהר: הכנסת הזאת היא או-טו-טו נגרמת.

מכלוף מיקי זוהר: אני רוצה שיהיה בשורה לעם ישראל.

מכלוף מיקי זוהר: לילדים שבמדינת ישראל, לחברה הישראלית.

מכלוף מיקי זוהר: אז אחר כך כשבאים ואומרים לי, אתה פועל בכוחניות, אז אני אומר לא.

מכלוף מיקי זוהר: אני פועל במקצועיות, כי החוק הזה, אם אני לא אעביר אותו היום, הוא לא יהיה, כי אני לא יושב-ראש, לא מסכימים.

מכלוף מיקי זוהר: ואני רוצה להזכיר לכולם שוב, אני המציע.

מכלוף מיקי זוהר: אז מה, אם אני המציע, אז אין לי שום יכולת לקדם חוקים שלי?

מכלוף מיקי זוהר: מה אתה רוצה, שאני לא אקדם חוקים שלי כי אני יושב-ראש ועדת כנסת.

יואל חסון: לא.

יואל חסון: אתה צריך לא לפעול בניגוד עניינים כל כך מובהק.

מכלוף מיקי זוהר: זה לא ניגוד עניינים.

יואל חסון: לנצל את הכוח שיש לך, ולייצר גם ועדה של טלאי על טלאי.

יואל חסון: אם היית אומר ועדת המדע, היה לי פחות ביקורת.

יואל חסון: אם היית בא ואומר, אני מעביר לוועדת המדע, הייתה לי פחות ביקורת, כי אתה לא משנה פה סדרי עולם.

יואל חסון: ברגע שהכנסת את ועדת הכנסת פנימה - - -

מכלוף מיקי זוהר: אגיד לך משהו.

מכלוף מיקי זוהר: אני רציתי להעביר לוועדת המדע, אתה יודע את זה?

מכלוף מיקי זוהר: אני משתף אתכם.

מכלוף מיקי זוהר: פניתי למקלב.

מכלוף מיקי זוהר: אמרתי לו, קח את החוק.

מכלוף מיקי זוהר: אמר לי, קיבלתי.

מכלוף מיקי זוהר: חזר אליי.

מכלוף מיקי זוהר: אמר לי, הרב שלי לא מאשר לי.

מכלוף מיקי זוהר: אמרתי לו למה?

מכלוף מיקי זוהר: שאלתי אותו למה חבר הכנסת מקלב?

מכלוף מיקי זוהר: הוא אמר לי, כי אני חרדי.

מכלוף מיקי זוהר: הוא אמר לי, אם אני אנסה לחוקק את החוק הזה, יהפכו את החוק הזה לחוק שהוא עניין דתי, ולא עניין ציבורי לילדים של מדינת ישראל.

מכלוף מיקי זוהר: ואני לא רוצה לנגוע בחוק כזה, כי חוק כזה, בסופו של דבר, יגידו שזה חוק שנועד לעשות כפייה דתית, להחזיר את מדינת ישראל אחורה, וכל הקונוטציות, שאגב, הם עושים את זה כבר עליי, שאני לא חושב כיפה.

מכלוף מיקי זוהר: אמרתי , אתה צודק, אני מבין את זה, אני לוקח את החוק.

איילת נחמיאס ורבין: אני מתה עד עכשיו לדעת מי מהארגונים שאתה טוען - - -

מכלוף מיקי זוהר: כבל יספר לך.

מכלוף מיקי זוהר: תשאלי אותו.

יואל חסון: אני לא קיבלתי אף פנייה.

יואל חסון: וגם אם הייתי מקבלת פנייה, הייתי דוחה אותה על הסף כמו את חברות האינטרנט.

מכלוף מיקי זוהר: אבל זו הסיבה שהוא לא לקח את זה, הוא לא רצה את זה.

מכלוף מיקי זוהר: פשוט לא רצה.

יואל חסון: אז אני אגיד לך, גם מה שאמרת על מקלב.

יואל חסון: אתם יוצרים פה עניינים כאילו הוועדות זה עניין אישי.

יואל חסון: באמת.

יואל חסון: מקלב מציג פה בעיה אישית שלא קשורה בכלל לסדרי עבודת הכנסת.

מכלוף מיקי זוהר: אז מה אני אעשה?

מכלוף מיקי זוהר: אני אוותר על החוק?

מכלוף מיקי זוהר: אני אוותר על ילדי ישראל?

מכלוף מיקי זוהר: מה אני אעשה.

איילת נחמיאס ורבין: לא היינו צריכים לבוא בדברים עם כבל.

מכלוף מיקי זוהר: דיברתי אתו, לא הצלחתי.

מכלוף מיקי זוהר: ניסיתי.

מכלוף מיקי זוהר: את יודעת כמה שיחות היו לי עם כבל?

מכלוף מיקי זוהר: אני לא רוצה להגזים, אם לא עשרות שיחות.

איילת נחמיאס ורבין: לא מספיק.

איילת נחמיאס ורבין: וגם אתה יודע משהו, אנחנו מדברים מספיק כדי לשתף אותי בבעיה, והייתי מדברת אתו גם.

מכלוף מיקי זוהר: אבל את יודעת מי דיבר אתו.

סאלח סעד: מיקי, אתה יכול להגיד כל מה שאתה רוצה.

סאלח סעד: אבל על כבל אתה לא יכול להגיד שלוחצים עליו גורמים מסוימים.

סאלח סעד: אתה יודע שהוא לא לחיץ.

איילת נחמיאס ורבין: נכון.

איילת נחמיאס ורבין: אתה יודע איזה לחצים הוא עובר?

איילת נחמיאס ורבין: אתה יודע איזה לחצים אנחנו עוברים בחוקי תקשורת על תשתיות?

איילת נחמיאס ורבין: אתה יודע מה מעבירים אותנו?

מכלוף מיקי זוהר: אני מתייחס פה למשהו שבעיניי הוא אולי החשוב ביותר לחברה הישראלית כרגע.

איילת נחמיאס ורבין: הוא לא החשוב ביותר, אבל הוא אחד החשובים – ה-חשובים.

מכלוף מיקי זוהר: אני חושב שהחברה הישראלית, בשנים האחרונות הוכיחה, לא רק הישראלית, בכלל, בכל העולם, התדרדרות מתמשכת בהטרדות מיניות, בהחפצת נשים, וזה דבר שיכול לעצור את זה.

מכלוף מיקי זוהר: גם את החפצת נשים, גם הטרדות מיניות, גם את כל הפעולות האלה, זה יכול לעצור את זה, יכול לצמצם את זה משמעותית.

איילת נחמיאס ורבין: אין בעיה.

איילת נחמיאס ורבין: הלוואי ואני אשמע אותך מדבר על החפצת נשים והטרדות מיניות ועל רצח נשים.

יואל חסון: לא נכנסנו למהות החוק.

מכלוף מיקי זוהר: אני כל הזמן מדבר על זה.

מכלוף מיקי זוהר: הפורנו עושה את הפעולה הפוכה – הוא גורם לאנשים לחשוב, לילדים שמתעצבים שזה בסדר להטריד אשה, וזה בסדר להחפיץ אותה.

מכלוף מיקי זוהר: למה?

מכלוף מיקי זוהר: בגלל שהם רואים בסרט את כל התועבה הזאת.

איילת נחמיאס ורבין: אתה - - - למקהלה.

מכלוף מיקי זוהר: אז למה אתם מתנגדים?

איילת נחמיאס ורבין: לא התנגדו לזה, התנגדנו למניפולציה על - - -

מכלוף מיקי זוהר: אז אל תתנגדו.

מכלוף מיקי זוהר: לא עשיתי מניפולציה, הנה, יש לכם את המכתב אפילו.

איילת נחמיאס ורבין: לא, כי אני זוכרת.

איילת נחמיאס ורבין: מיקי, אני הייתי מעורבת אז בדין ודברים.

איילת נחמיאס ורבין: סליחה, אני הייתי בדיון דברים הזה.

איילת נחמיאס ורבין: אני זוכרת אז, והוא עשה מאז ארבעה דיונים.

איילת נחמיאס ורבין: ואם אתה היית אומר לי שלא מצליחים להתקדם, אני הייתי מנסה לעזור לך גם, כי גם בעיניי החוק חשוב.

יואל חסון: גם לא פנית אליי כמרכז האופוזיציה.

מכלוף מיקי זוהר: נא לעצור את הישיבה.

מכלוף מיקי זוהר: אנחנו נחדש את הישיבה ב-10:55.

מכלוף מיקי זוהר: דיון ברביזיה של יואל חסון.

מכלוף מיקי זוהר: יואל, בבקשה, נימוק קצר לרביזיה.

יואל חסון: אתה ניסית להפוך את זה בדיון הזה לדיון מהותי, ולא היה כאן ויכוח מהותי כי אנחנו לא דנים בחוק.

יואל חסון: אנחנו דנים בסדרי עבודת הכנסת, ובסדרי עבודת הכנסת, צריך לשים לב לכמה דברים.

יואל חסון: לדעתי, הזמן שנתת, ההקצבה - - -

מכלוף מיקי זוהר: עברו חמישה חודשים.

יואל חסון: כן, אבל הזמן לא היה סביר במקור.

יואל חסון: שנית, אני חושב שהיית צריך להידבר עם האופוזיציה ואתי לפני הדיון בוועדה.

יואל חסון: בנוסף, צריך לשים לב שיש כאן בעיה, לאקונה, שבא מישהו יושב ראש-הוועדה, בא ומשתמש בכוח ובסמכות שלו כדי לקדם חוק שלו - יש כאן בעיה - שאתה מקים כאן ועדה, שהיא גם לא קשורה - ועדת כנסת עם ועדת מדע.

יואל חסון: אם היית מעביר לוועדת מדע, הייתי אומר בסדר.

מכלוף מיקי זוהר: הסברתי לך את זה קודם, יואל.

יואל חסון: אני אומר, אם לא, במצב הנוכחי, להכניס את ועדת הכנסת לתוך הסיפור הזה, אין קשר בין הדברים.

מכלוף מיקי זוהר: בינתיים מגיעים רק מהקואליציה.

יואל חסון: אין קשר בין ההתייחסויות.

יואל חסון: אין קשר בין הדברים.

יואל חסון: מה קשורה ועדת הכנסת?

מכלוף מיקי זוהר: נימקת.

יואל חסון: רגע, עוד לא סיימתי.

יואל חסון: לכן אני אומר, צריך להגיע למצב שבו אם אתה – והוועדה צריכה לשאול את השאלה, האם יש לה את הידע המקצועי לבוא ולדון בנושא הזה.

מכלוף מיקי זוהר: דיי עם זה.

מכלוף מיקי זוהר: תודה.

מכלוף מיקי זוהר: רביזיה מס' 1 - לעניין העברת הצעת חוק התקשורת מוועדת הכלכלה לדיון בוועדת המדע והטכנולוגיה.

מכלוף מיקי זוהר: מי בעד? ירים את ידו.

מכלוף מיקי זוהר: מי נגד הרביזיה?

מכלוף מיקי זוהר: בעד – מיעוט

מכלוף מיקי זוהר: הרביזיה לא התקבלה.

מכלוף מיקי זוהר: הרביזיה לא התקבלה.

מכלוף מיקי זוהר: רביזיה מס' 2 – לעניין המיזוג של בקשת יושב ראש ועדת הפנים מטעם ועדת הפנים.

יואל חסון: יש לי שאלה.

יואל חסון: יש פה לאקונה.

יואל חסון: לפי השעון הסלולרי, השעה כבר 11:00.

מכלוף מיקי זוהר: לא, זו השעה שקובעת.

קריאה: - - - יש עוד 2 דקות.

מכלוף מיקי זוהר: לא, יואל מזיז את זה שתי דקות קדימה כדי לא לאחר.

מכלוף מיקי זוהר: יואל, יש לך חצי דקה לנמק, לא יותר.

מכלוף מיקי זוהר: תתחיל.

מכלוף מיקי זוהר: אני עושה הצבעה ב-10 שניות לשעה 11:00.

יואל חסון: אני רוצה התייעצות סיעתית, אדוני.

מכלוף מיקי זוהר: אין אפשרות.

דן מרזוק: יש רק הצבעה - - -

מכלוף מיקי זוהר: אני יכול לבקש מהיושב-ראש.

מכלוף מיקי זוהר: טוב, תבקשו אישור מהיושב-ראש.

מכלוף מיקי זוהר: אין נימוק אחרי התייעצות סיעתית.

נורית קורן: תקשיבו רגע מה אומר היועץ המשפטי.

דן מרזוק: אנחנו לא חוזרים לנימוק אחר כך, רק הצבעה.

מכלוף מיקי זוהר: בקשו מהיושב-ראש אישור להצביע בשעה 11:03 על הרביזיה, רק הצבעה.

מכלוף מיקי זוהר: החוק עבר לוועדת המדע, ועדה משותפת – המדע והכנסת.

יואל חסון: טוב, נא לנעול את הישיבה, אין אישור של היו"ר.

יואל חסון: סליחה.

יואל חסון: אני מושך את הרביזיה.

מכלוף מיקי זוהר: תודה רבה, אני נועל את הישיבה.